Oficiālais Vēstnesis L 277 , 14/10/1998 Lpp. 0026 - 0030



Komisijas Lēmums (1998. gada 6. oktobris), ar ko paredz īpašus nosacījumus, kuri reglamentē Gvatemalas izcelsmes zvejniecības un akvakultūras produktu importu (izziņots ar dokumenta numuru C(1998) 2950) (Dokuments attiecas uz EEZ) (98/568/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko paredz veselības nosacījumus zvejniecības produktu ražošanai un laišanai tirgū [1], kurā jaunākie grozījumi izdarīti ar Padomes Direktīvu 97/79/EK [2], un jo īpaši tās 11. pantu, tā kā Komisijas eksperts ir bijis pārbaudes vizītē Gvatemalā, lai pārbaudītu nosacījumus, saskaņā ar kuriem zvejniecības produkti tiek ražoti, uzglabāti un nosūtīti uz Kopienu; tā kā Gvatemalas tiesību aktu noteikumus par zvejniecības produktu veselības pārbaudi un kontroli var uzskatīt par līdzvērtīgiem tiem, kas noteikti Direktīvā 91/493/EEK; tā kā Dirección General de Servicios Pecuarios (DIGESEPE) del Ministerio de Agricultura, Ganadería y Alimentación Gvatemalā var efektīvi pārbaudīt spēkā esošo likumu piemērošanu; tā kā Direktīvas 91/493/EEK 11. panta 4. punkta a) apakšpunktā minētā veselības sertifikāta iegūšanas procedūrā jāiekļauj sertifikāta parauga definīcija, prasību minimums attiecībā uz valodu vai valodām, kurās tas jāsastāda, un tās personas dienesta pakāpe, kas pilnvarota to parakstīt; tā kā, ievērojot Direktīvas 91/493/EEK 11. panta 4. punkta b) apakšpunktu, zvejniecības produktu iepakojumam jāpiestiprina marķējums, kurā norādīts ārpuskopienas valsts nosaukums un izcelsmes uzņēmuma, zivju pārstrādes kuģa, saldētavas vai saldēšanas kuģa apstiprinājuma/reģistrācijas numurs; tā kā, ievērojot Direktīvas 91/493/EEK 11. panta 4. punkta c) apakšpunktu, jāsagatavo apstiprinātu uzņēmumu, zivju pārstrādes kuģu un saldētavu saraksts; tā kā jāsagatavo Direktīvas 92/48/EEK [3] nozīmē reģistrēto zivju pārstrādes kuģu saraksts; tā kā šie saraksti jāsagatavo, pamatojoties uz DIGESEPE paziņojumu Komisijai; tā kā tādēļ DIGESEPE nodrošina atbilstību noteikumiem, kas šajā nolūkā izklāstīti Direktīvas 91/493/EEK 11. panta 4. punktā; tā kā DIGESEPE sniedz oficiālas garantijas attiecībā uz atbilstību Direktīvas 91/493/EEK pielikuma V nodaļā izklāstītiem normatīviem un attiecībā uz tādu prasību izpildi, kas līdzvērtīgas minētajā direktīvā izklāstītajām prasībām, lai apstiprinātu vai reģistrētu izcelsmes uzņēmumus, zivju pārstrādes kuģus, saldētavas vai saldētājkuģus; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Dirección General de Servicios Pecuarios (DIGESEPE) del Ministerio de Agricultura, Ganadería y Alimentación ir kompetentā iestāde Gvatemalā, kas pārbauda un apliecina zvejniecības un akvakultūras produktu atbilstību Direktīvā 91/493/EEK noteiktajām prasībām. 2. pants Zvejniecības un akvakultūras produktiem, kuru izcelsme ir Gvatemalā, ir jāatbilst šādiem nosacījumiem: 1. Katram sūtījumam ir jāpievieno numurēts veselības sertifikāta oriģināleksemplārs, kas saskaņā ar A pielikuma paraugu ir pienācīgi aizpildīts, parakstīts, datēts un ir uz vienas lapas. 2. Produktiem jābūt no apstiprinātiem uzņēmumiem, zivju pārstrādes kuģiem, saldētavām vai reģistrētiem saldētājkuģiem, kas uzskaitīti B pielikumā. 3. Izņemot neiepakotus zvejniecības produktus, kas paredzēti konservētas pārtikas ražošanai, uz visiem iepakojumiem jābūt uzrakstam "GUATEMALA" un uzņēmuma, zivju pārstrādes kuģa, saldētavas vai saldētājkuģa izcelsmes apstiprinājuma/reģistrācijas numuram ar neizdzēšamiem burtiem. 3. pants 1. Kā minēts 2. panta 1. punktā, sertifikātam jābūt vismaz vienā no tās dalībvalsts oficiālajām valodām, kurā veic pārbaudes, 2. Sertifikātā jābūt DIGESEPE pārstāvja vārdam, uzvārdam, amatam un parakstam un minētās iestādes oficiālam zīmogam krāsā, kura atšķiras no citu atzīmju krāsas. 4. pants Šis lēmums ir adresēts dalībvalstīm. Briselē, 1998. gada 6. oktobrī Komisijas vārdā — Komisijas loceklis Franz Fischler [1] OV L 268, 24.9.1991., 15. lpp. [2] OV L 24, 30.1.1998., 31. lpp. [3] OV L 187, 7.7.1992., 41. lpp. -------------------------------------------------- A PIELIKUMS +++++ TIFF +++++ +++++ TIFF +++++ -------------------------------------------------- B PIELIKUMS I. APSTIPRINĀTO UZŅĒMUMU SARAKSTS Nr. | Nosaukums | Adrese | PP013602 | Industrias Marbella, SA | Villanueva-Guatemala | CC011201 | Mayasal, SA | Guatemala ciudad | PE013601 | Pescado de Tony | Villanueva-Guatemala | PC110703 | Procesadora de Mariscos del Sur, Sociedad Anónima (Promasur, SA) | Retalhuleu | PD050901 | Pesca, SA | Retalhuleu | CC-050903 | Comarpa | Escuintla, Guatemala | PET-0 50901 | Industria pesquera San Rafael SA | Escuintla, Guatemala | PE-050908 | Inversiones El Puerto | Escuintla, Guatemala | PPM-0 12301 | Comercial Pamypa | Santa Catarina, Pinula | PE-010101 | HB Internacional Inversiones Marítimas Buena Vista | Puerto de San José,Escuintla | PE-051001 | Delimar SA | Puerto de San José, Escuintla | PE-010104 | Pesquera Industrial SA | Puerto de San José, Escuintla | --------------------------------------------------